எஸ். ஜானகி

எஸ். ஜானகி (S. Janaki, பிறப்பு: 23 ஏப்ரல் 1938) இந்தியாவின் புகழ் பெற்ற திரைப்படப் பாடகியாவார். இவர் தமிழ், தெலுங்கு, கன்னடம், மலையாளம், இந்தி உட்படப் பல இந்திய மொழிகளில் நாற்பதாயிரத்திற்கும் அதிகமான பாடல்களைப் பாடியவர். பல பாடல்களைத் தாமே எழுதி, இசையமைத்துப் பாடியுள்ளார். நான்கு முறை தேசிய விருது பெற்றவர். இவர் "ஜானகியம்மா" என்று மரியாதையுடன் குறிப்பிடப்படுகிறார், மேலும் இந்தியாவின் மிகச் சிறந்த, பிரபலமான பின்னணி பாடகர்களில் ஒருவர். இவர் தெலுங்கு, கன்னடம், மலையாளம், தமிழ், இந்தி, ஒடியா, பெங்காலி, உள்ளிட்ட 17 மொழிகளில் தனிப்பாடல்கள் பாடியுள்ளார். திரைப்படங்கள், ஆவணப்படங்கள், தொலைக்காட்சி மற்றும் வானொலி என 50,000 பாடல்களை பதிவு செய்துள்ளார். மராத்தி, துளு, உருது, குஜராத்தி, பஞ்சாபி, கொங்கனி, அசாமி, சிந்தி, ஆங்கிலம், ஜப்பானிய, அரபு, ஜெர்மன், சிங்களம் போன்ற மொழிகளிலும் பாடியுள்ளார். இருப்பினும் இவரது வாழ்க்கையில் அதிக எண்ணிக்கையிலான பாடல்கள் கன்னடத்தில் இடம்பெற்றிருந்தன. 1957-ஆம் ஆண்டில் விதியின் விளையாட்டு என்ற தமிழ்த் திரைப்படத்துடன் துவங்கி, இவரது இசை வாழ்க்கை ஆறு தலைமுறைகளை கண்டுள்ளது.

தென்னிந்தியாவின் "இசையரசி" என்று அழைக்கப்படும் ஜானகி,  நான்கு தேசிய திரைப்பட விருதுகளையும் 33 வெவ்வேறு மாநில திரைப்பட விருதுகளையும் வென்றுள்ளார். மைசூர் பல்கலைக்கழகத்திடமிருந்து, முனைவர் பட்டமும், தமிழ்நாடு அரசிடமிருந்து கலைமாமணி விருதும், கர்நாடக அரசிடமிருந்து கர்நாடக ராஜயுத்சவா விருதும் பெற்றுள்ளார். 2013 ஆம் ஆண்டில், இந்திய அரசு அறிவித்த பத்ம பூஷன் விருதை ஏற்க மறுத்துவிட்டார். மிகவும் தாமதமாக  வந்ததென்றும் தென்னிந்திய கலைஞர்களுக்கு தகுந்த அங்கீகாரம் வழங்கப்படவில்லை என்றும் சுட்டிக்காட்டினார்.

பல்துறை பாடகர்களில் ஒருவரான எஸ். பி. பாலசுப்பிரமணியம் மற்றும் இசையமைப்பாளர் இளையராஜா ஆகியோருடனான இவரது கூட்டணி அதிகம் பேசப்படுகிறது. 1960, 1970, 1980களில் பி. பி. ஸ்ரீனிவாஸ், எஸ். பி. பாலசுப்பிரமணியம், கே. ஜே. யேசுதாஸ், பி. ஜெயச்சந்திரன் மற்றும் ராஜ்குமார் ஆகியோருடன் அதிக எண்ணிக்கையில் திரைப்பாடல்கள் பாடினார். இவர் கிட்டத்தட்ட அனைத்து வகை பாடல்களிலும் பாடியுள்ளார். அக்டோபர் 2016-இல் திரைப்படங்கள் மற்றும் மேடைக் கச்சேரிகளில் பாடுவதிலிருந்து ஓய்வு பெறுவதாக அறிவித்தார். இருப்பினும், திரைப்படத் துறையினர் அன்பிற்கிணங்க இவர் 2018 ஆம் ஆண்டில் பண்ணாடி என்ற தமிழ் படத்திற்காக மீண்டும் பாட வந்தார்.

 வாழ்க்கைக் குறிப்பு 
ஜானகி தெலுங்கு பிராமணக் குடும்பத்தில் பிறந்தவர். ஆந்திராவின் குண்டூர் மாவட்டத்தில் பள்ளபட்லா என்ற ஊரில் ராமமூர்த்தி - சத்யவதி தம்பதிகளுக்கு பிறந்தார். சிறு வயதிலேயே பாடத்தொடங்கி விட்டார். நாதசுர மேதை பைடிசாமி என்பவரிடம் முறையாக இசைப் பயிற்சியைப் பெற்றார். சென்னைக்கு இடம்பெயர்ந்த ஜானகி ஏவிஎம் ஸ்டூடியோவில் இணைந்து திரைப்படத்துறையில் நுழைந்தார். 1957 ஆம் ஆண்டில் வெளிவந்த விதியின் விளையாட்டு என்ற படத்தில் இடம்பெற்ற பெண் என் ஆசை பாழானது ஏனோ என்ற பாடல் இவரது முதல் பாடல் ஆகும். அடுத்த நாளே அவருக்கு தெலுங்குப் படத்தில் பாடும் வாய்ப்புக் கிடைத்தது. "எம்எல்ஏ" என்ற பட்டத்தில் நீயாசா அடியார் என்ற பாடலை கண்டசாலாவுடன் இணைந்து பாடினார்.

இதைத் தொடர்ந்து பல படங்களில் பாடும் வாய்ப்புக் கிட்டியது. 25 ஆண்டுகளில் தென்னிந்திய மொழிகளில் மட்டுமல்லாமல், கொங்கணி, துளு, சௌராஷ்டிரம், இந்தி, வங்காளம், சமஸ்கிருதம், சிங்களம், ஆங்கிலம் ஆகிய மொழிகளில் ஆயிரக்கணக்கான பாடல்களைப் பாடினார்.

1992 ஆம் ஆண்டில் இலங்கை சென்றிருந்தபோது இவருக்கு ஞான கான சரஸ்வதி என்ற பட்டம் வழங்கப்பட்டது. தமிழ், தெலுங்கு மொழிகளில் பல பக்திப் பாடல்களைத் தாமே எழுதி இசையமைத்துப் பாடியுள்ளார். மௌனப் போராட்டம் என்ற தெலுங்குப் படத்திற்கு முதன் முதலில் இசையமைத்திருக்கிறார்.

 குடும்பம் 
இவரின் கணவர் காலஞ்சென்ற ராம் பிரசாத். தனது மகன் முரளி கிருஷ்ணாவுடன் சென்னையில் வாழ்ந்து வருகிறார். முரளி கிருஷ்ணா சில திரைப்படங்களில் நடித்திருக்கிறார்.
ஜானகி 1959 இல் வி. ராம்பிரசாத்தை மணந்தார். அவர் தனது இசை வாழ்க்கையை ஊக்குவித்தார். மேலும் இவரது பெரும்பாலான பாடல் பதிவுகளின் போது அவர் உடன் சென்றார். இதய நிறுத்தம் காரணமாக 1997 இல் அவர் இறந்தார் . இவர்களது ஒரே மகன் முரளி கிருஷ்ணா ஹைதராபாத்தில் வசிக்கிறார். அவரது மனைவி உமா முரளிகிருஷ்ணா சென்னையிலுள்ள ஒரு  பரதநாட்டிய, குச்சிப்புடி, நடனக் கலைஞர் ஆவார். இவர்களுக்கு வர்ஷா மற்றும் அப்சரா என்ற 2 மகள்கள் 
உள்ளனர்.

ஜானகி தமிழ், தெலுங்கு, கன்னடம், மலையாளம், இந்தி ஆகிய 5 இந்திய மொழிகளில் சரளமாக உரையாடவும் எழுதவும் தெரிந்தவர்.

 விருதுகள்
+ விருதுகள்  விருதுகள்   வெற்றிகள்தேசிய விருதுகள் கேரள மாநில அரசு திரைப்பட விருதுகள்
 நந்தி விருதுகள்தமிழக திரைப்பட விருதுகள்ஒடிசா மாநில திரைப்பட விருதுகள்மொத்தம் 
 1986 இல் தமிழ்நாடு அரசின் கலைமாமணி விருது
 2002 இல் கேரளா மாநில சிறப்பு விருது
 நான்கு தடவைகள் சிறந்த பாடகிக்கான தேசிய விருது
 1980 இல் மலையாளப் படம் ஒன்றிற்கும், 1984 இல் தெலுங்குப் படம் ஒன்றிற்கும் தேசிய விருது
 பதினான்கு முறை கேரள மாநில அரசின் சிறந்த பாடகிக்கான விருது
 ஏழு தடவைகள் தமிழ்நாடு அரசின் சிறந்த பாடகிக்கான விருது
 பத்து தடவைகள் ஆந்திர மாநில அரசின் சிறந்த பாடகிக்கான விருது

பத்மபூஷண் விருது மறுப்பு 
௭ஸ் ஜானகி  2013 ஆம் ஆண்டு தனக்கு கிடைக்கவிருந்த பத்ம பூஷண் விருதை ஏற்க மறுத்து விட்டார்.  இவ்விருது தனது 55 ஆண்டுகால அனுபவத்திற்கு தாமதமாக வந்துள்ளது ௭ன கூறிவிட்டார்.

 இந்திய தேசிய விருதுகள் 

 வருடம்  திரைப்படம்  பாடல்  மொழி1976பதினாறு வயதினிலேசெந்தூரப்பூவே செந்தூரப்பூவே தமிழ்1980ஒப்போல்௭ட்டுமனூரம்பழத்தில்மலையாளம்1984சித்தாரா வென்னெல்லோ கோடாரி அந்தம்தெலுங்கு1992தேவர் மகன் இஞ்சி இடுப்பழகா தமிழ்

எஸ்.ஜானகி பாடிய சில பாடல்கள்
 ஆண்டு திரைப்படம் பாடல் உடன் பாடியவர்கள் இசையமைப்பாளர் பாடலாசிரியர் குறிப்புகள் 1962 கொஞ்சும் சலங்கை  சிங்கார வேலனே தேவா  எஸ் எம் சுப்பையா நாயுடு கு. மா. பாலசுப்பிரமணியம் ஆபேரி ராகம் 1962 பாதகாணிக்கை பூஜைக்கு வந்த மலரே வா பி. பி. ஸ்ரீனிவாஸ் எம்.எஸ்.வி, டி.கே. ராமமூர்த்தி கண்ணதாசன் 1962 சுமைதாங்கி  எந்தன் பார்வையின் கேள்விக்கு பதில் பி. பி. ஸ்ரீனிவாஸ் எம்.எஸ்.வி, டி.கே. ராமமூர்த்தி கண்ணதாசன் 1962 ஆலயமணி  தூக்கம் உன் கண்களை  எம்.எஸ்.வி, டி.கே. ராமமூர்த்தி கண்ணதாசன் 1962 போலீஸ்காரன் மகள்  இந்த மன்றத்தில் ஓடிவரும்  பி. பி. ஸ்ரீனிவாஸ்  ௭ம் ௭ஸ் வி ராமமூர்த்தி  1963 நெஞ்சம் மறப்பதில்லை   அழகுக்கும் மலருக்கும்  பி. பி. ஸ்ரீனிவாஸ்  ௭ம் ௭ஸ் விஸ்வநாதன்  கண்ணதாசன்  1965 திருவிளையாடல்   பொதிகை மலை உச்சியிலே  பி. பி. ஸ்ரீனிவாஸ்  கே. வி மகாதேவன்  கண்ணதாசன் 1969அடிமைப்பெண்  காலத்தை வென்றவன் நீ பி சுசீலா கே.வி.மகாதேவன்  கண்ணதாசன்  1970 என் அண்ணன்  நீலநிறம் வானுக்கும் கடலுக்கும் டி. எம். சௌந்தரராஜன் கே வி மகாதேவன் கண்ணதாசன் 1970 எங்கிருந்தோ வந்தாள்  வந்தவர்கள் வாழ்க மற்றவர்கள் வருக  ம. சு. விசுவநாதன்  கண்ணதாசன் 1973 பொண்ணுக்கு தங்க மனசு  தஞ்சாவூர் சீமையிலே பி. ௭ஸ். சசிரேகா, சீர்காழி எஸ். கோவிந்தராஜன் ஜி. கே. வெங்கடேஷ் முத்துலிங்கம் 1974 அவள் ஒரு தொடர்கதை  கண்ணிலே ௭ன்னவுண்டு ௭ம் ௭ஸ் விஸ்வநாதன்  கண்ணதாசன்  1976 அன்னக்கிளி  மச்சான பாத்தீங்களா  இளையராஜா பஞ்சு அருணாச்சலம் 1976 உறவாடும் நெஞ்சம்  ஒருநாள் உன்னோடு ௭ஸ் பி பாலசுப்பிரமணியம் இளையராஜா  1977 அவர்கள்  காற்றுக்கென்ன வேலி   ௭ம் ௭ஸ் விஸ்வநாதன்  கண்ணதாசன்  1977 கவிக்குயில்  குயிலே கவிக்குயிலே  இளையராஜா   1978 அச்சாணி  மாதா உன் கோவிலில் இளையராஜா வாலி 1978 சிகப்பு ரோஜாக்கள்  நினைவோ ஒரு  கமல்ஹாசன்  இளையராஜா வாலி1978பிரியா ஏ பாடல் ஒன்று ராகம் கே. ஜே. யேசுதாஸ் இளையராஜா பஞ்சு அருணாசலம்  1979 தர்மயுத்தம்  ஆகாய கங்கை பூந்தேன் மலேசியா வாசுதேவன்  இளையராஜா ௭ம் ஜி வல்லவன் 1980 மூடுபனி  பருவகாலங்களின் கனவு நெஞ்சில்  மலேசியா வாசுதேவன்  இளையராஜா  1980 ஜானி  காற்றில் ௭ந்தன் கீதம்   இளையராஜா கங்கை அமரன்  1981 கிளிஞ்சல்கள்   விழிகள் மேடையாம் டாக்டர் கல்யாண் டி. ராஜேந்தர்  டி. ராஜேந்தர்  1981 அலைகள் ஓய்வதில்லை  ஆயிரம் தாமரை மொட்டுக்களே ௭ஸ் பி பாலசுப்பிரமணியம்  இளையராஜா வைரமுத்து 1982 காதல் ஓவியம்  நாதம் ௭ன் ஜீவனே   இளையராஜா  வைரமுத்து  1982 பயணங்கள் முடிவதில்லை  மணியோசை கேட்டு ௭ஸ் பி பாலசுப்பிரமணியம்  இளையராஜா முத்துலிங்கம்  1983 ஆனந்த கும்மி  ஒரு கிளி உருகுது ௭ஸ் பி சைலஜா  இளையராஜா 1983 மூன்றாம் பிறை  பொன்மேனி உருகுதே  இளையராஜா 1983 இன்று நீ நாளை நான்  மொட்டுவிட்ட முல்லைகொடி ௭ஸ் பி சைலஜா  இளையராஜா 1984 உன்னை நான் சந்தித்தேன்  தாலாட்டு மாறிப் போனதே   1985 கற்பூரதீபம் காலம் காலமாய்  கங்கை அமரன்   1985 ஆண்பாவம்  ௭ன்னை பாடச் சொல்லாதே இளையராஜா வாலி 1985 இதய கோவில்  வானுயர்ந்த சோலையிலே ௭ஸ் பி பாலசுப்பிரமணியம்  இளையராஜா  1985 குங்குமச்சிமிழ்  நிலவு தூங்கும் நேரம்  ௭ஸ்.பி. பாலசுப்பிரமணியம்   இளையராஜா வாலி1985அந்த ஒரு நிமிடம் சிறிய பறவை சிறகை விரிக்க எஸ். பி. பாலசுப்பிரமணியம் இளையராஜா   1986 வசந்த ராகம்  கண்ணன் மனம்  ம. சு. விசுவநாதன்  1987 வேதம் புதிது   மந்திரம் சொன்னேன் மனோ தேவேந்திரன் வைரமுத்து   1988 அக்னி நட்சத்திரம்  ரோஜாப்பூ நாடி வந்தது இளையராஜா வாலி 1988 தாய் மேல் ஆணை  மல்லியப்பூ பூ பூத்திருக்கு  ௭ஸ்.பி. பாலசுப்பிரமணியம்  சந்திரபோஸ் 1988 என் ஜீவன் பாடுது  கட்டிவச்சுக்கோ ௭ந்தன் மலேசியா வாசுதேவன்   1989 அபூர்வ சகோதரர்கள்  வாழவைக்கும் காதலுக்கு ஜே எஸ் பி பாலசுப்பிரமணியம் இளையராஜா வாலி 1989 ஆராரோ ஆரிரரோ தானாத் தலையாடுண்டு  கே. பாக்யராஜ்  1989 கரகாட்டக்காரன்  மாங்குயிலே பூங்குயிலே  ௭ஸ் பி பாலசுப்பிரமணியம்  இளையராஜா கங்கை அமரன்  1991 புது நெல்லு புது நாத்து  கறுத்த மச்சா  இளையராஜா  முத்துலிங்கம்  1992 குணா  உன்னை நானறிவேன் கமல்ஹாசன் இளையராஜா வாலி  1992 வண்ண வண்ண பூக்கள்  கோழி கூவும் நேரத்துல ௭ஸ் பி பாலசுப்பிரமணியம்  இளையராஜா 1993 அரண்மனைக்கிளி  ராசாவே உன்னைவிட மாட்டேன் இளையராஜா வாலி  1993 ஜென்டில்மேன்  ஒட்டகத்த கட்டிக்கோ  ௭ஸ்.பி. பாலசுப்பிரமணியம்  ஏ ஆர் ரகுமான்   1993 எஜமான்  ஒருநாளும் உனை மறவாத எஸ். பி. பாலசுப்பிரமணியம்  இளையராஜா ஆர். வி. உதயகுமார்  1994 காதலன்  ௭ர்ராணி குர்ரதானி எஸ். பி. பாலசுப்பிரமணியம்  ஏ ஆர் ரகுமான்   1995 கர்ணா  மலரே மௌனமா ௭ஸ் பி பாலசுப்பிரமணியம்  வித்யாசாகர்  வைரமுத்து  1998 உயிரே  நெஞ்சினிலே நெஞ்சினிலே  ஏ. ஆர். ரகுமான்  1999 முதல்வன்  முதல்வனே சங்கர் மகாதேவன்  ஏ. ஆர். ரகுமான்  வைரமுத்து  1999 சங்கமம்  மார்கழி திங்களல்லவா ஏ ஆர் ரகுமான்   1999 ஜோடி  காதல் கடிதம் தீட்டவே உன்னிமேனன்  ஏ. ஆர். ரகுமான்  வைரமுத்து  2014 வேலையில்லா பட்டதாரி  அம்மா அம்மா  தனுஷ் அனிருத் ரவிச்சந்திரன்  தனுஷ் 2016 திருநாள்  தந்தையும் யாரோ தாயாரும் யாரோ   சிறீகாந்து தேவா  

மேற்கோள்கள்

வெளி இணைப்புகள்

 An article on S. Janaki
  Listen to Janaki and others Tamil/Hindi/Telugu Songs 

பகுப்பு:இந்தியத் திரைப்படப் பாடகர்கள்‎
பகுப்பு:1938 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கலைமாமணி விருது பெற்றவர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:நந்தி விருதுகள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
பகுப்பு:குண்டூர் மாவட்ட நபர்கள்